Javni poziv za predlaganje programa i projekta za zadovoljenje javnih potreba koje će na području Općine Lipovljani provoditi udruge u 2020. godini

Na temelju Uredbe o kriterijima, mjerilima i postupcima financiranja i ugovaranja programa i projekata od interesa za opće dobro koje provode udruge (NN 26/15), (u daljnjem tekstu: Uredba), Pravilnika o financiranju programa i projekata od interesa za opće dobro koje provode udruge na području Općine Lipovljani- (u daljnjem tekstu: Pravilnik), te članka 41. Statuta Općine Lipovljani („Službeni vjesnik“ broj: 29/09, 7/13 , 28/14, 4/18, 9/18 ispr.) Općinski načelnik Općine Lipovljani objavljuje

**Javni poziv za predlaganje  programa i projekta za zadovoljenje javnih potreba koje će na području Općine Lipovljani provoditi udruge**

**u 2020. godini**

1. **Predmet Javnog poziva**

Predmet ovog  Javnog poziva (u daljnjem tekstu: javni poziv) je prikupljanje programa i projekata  udruga i drugih organizacija civilnog društva koji će se u skladu s Uredbom i Pravilnikom, na temelju objavljenih kriterija odabrati za financiranje/sufinanciranje iz proračuna Općine Lipovljani za 2020. godinu, a koji se odnose na jedno od sljedećih  područja :

* kultura,
* sport,
* obnova i izgradnja sakralnih objekata,
* djelovanja udruga iz Domovinskog rata,

Programi i projekti moraju biti od interesa za Općinu Lipovljani, stručno utemeljeni, kvalitetni, kreativni, inovativni, ekonomični i racionalni te pridonositi zadovoljenju određene javne potrebe na području Općine Lipovljani u 2020. godini.

1. **Opći cilj javnog poziva**

Opći cilj javnog poziva je zadovoljavanje dijela javnih potreba na području Općine Lipovljani u suradnji i u partnerstvu s općinskim udrugama i drugim organizacijama civilnog društva i to javnih potreba koje se odnose na područje  kulture, sporta, obnove i izgradnje sakralnih objekata, područja djelovanja udruga iz Domovinskog rata, te područja djelovanja drugih udruga čiji programi i projekti su od interesa za Općinu Lipovljani.

1. **Ukupna sredstva za financiranje/sufinanciranje**

Za financiranje/sufinanciranje svih područja Javnog poziva navedenih u točki 1. u proračunu Općine Lipovljani osigurana su sredstva u ukupnom iznosu od 676.500,00 kuna.

1. **Prihvatljivi prijavitelji**

Prihvatljiv prijavitelj u pravilu je udruga  i druga neprofitna organizacija  koja ima  sjedište na području Općine Lipovljani i koja aktivno djeluje na području Općine Lipovljani  ili  ima sjedište izvan Općine Lipovljani, ali u svom osnivačkom aktu ima određeno područje djelovanja koje se proteže i na Općinu Lipovljani i koja aktivno djeluje na području Općine Lipovljani, uz uvjet da ista ispunjava sve odredbe ovog Pravilnika i sve uvjete javnog poziva.

Iznimno, prihvatljiv prijavitelj može biti i udruga/druga neprofitna organizacija koja ne udovoljava uvjetima iz prethodnog stavka ali koja kumulativno ispunjava sljedeće uvjete:

* ako će prijavljeni program  provoditi na području Općine Lipovljani ili izvan Općine Lipovljani  za određenu ciljanu skupinu građana Općine Lipovljani,
* ako udruga ispunjava sve odredbe ovog Pravilnika i sve uvjete javnog natječaja/poziva.

Prijavitelj u programu/projektu može imati i partnera/e koji mora/ju zadovoljiti sve uvjete koje mora zadovoljiti i prijavitelj.

1. **Općina neće financirati  programe i projekte:**
* udruga/ drugih organizacija civilnog društva  koje se financiraju po posebnim propisima, vjerskih organizacija (osim sufinanciranja obnove i izgradnje sakralnih objekata)  i političkih organizacija,  organizacija civilnog društva koje ne zadovoljavaju uvjete propisane Pravilnikom i  uvjetima ovog  javnog poziva.
* udruga koje su se svojim javnim nastupima, istupima i pismenim priopćenjima ili izravnim pisanim  obraćanjem Općini  ogradili od suradnje s upravljačkim tijelima Općine Lipovljani, osim za slučaj kada se udruga i njihovi partneri javljaju za korištenje institucionalne podrške
* udruge koje se sukladno Zakonu i drugim pozitivnim propisima smatraju gospodarskom djelatnošću udruga
1. **Uvjeti koje mora ispunjavati prijavitelj su sljedeći:**

U skladu s uvjetima iz javnog poziva, sredstva za prijavljene programe mogu ostvariti udruge koje:

* su upisane u odgovarajući Registar pravnih osoba i čija temeljna svrha nije stjecanje dobiti,
* su se svojim statutom opredijelili za obavljanje djelatnosti i aktivnosti koje su predmet financiranja i kojima promiču uvjerenja i ciljeve koji nisu u suprotnosti s Ustavom i zakonom;
* program/projekt, koji prijave na javni poziv bude ocijenjen kao značajan (kvalitetan, inovativan i koristan) za razvoj civilnoga društva i zadovoljenje javnih potreba općine definiranih razvojnim i strateškim dokumentima, godišnjim programima javnih potreba, odnosno uvjetima  javnog poziva;
* su uredno ispunili sve obveze iz prethodno sklopljenog ugovora o financiranju iz proračuna Općine Lipovljani za 2019. godinu, uključujući i dostavu izvješća o namjenskom korištenju sredstava;
* ima zadovoljavajuće organizacijska kapacitete i ljudske resurse za provedbu programa ili projekta,
* se protiv prijavitelja, odnosno osobe ovlaštene za zastupanje i voditelja programa/projekta ne vodi kazneni postupak i nije pravomoćno osuđen za prekršaje ili kaznena djela definirana Uredbom;
* općim aktom imaju uspostavljen model dobrog financijskog upravljanja i kontrola te način sprječavanja sukoba interesa pri raspolaganju javnim sredstvima;
* imaju utvrđen način javnog objavljivanja programskog i financijskog izvješća o radu  na prikladan način;
1. **Upute za prijavitelje**

Sastavni dio ovog Javnog poziva i njegov neizostavni dio čine Upute za prijavitelje kojima se detaljno utvrđuju:

* zakoni, strategije, programi i drugi akti na kojima se temelje prioriteti svakog  područja javnog poziva;
* specifični ciljevi svakog područja javnog poziva i druge specifičnosti koje se odnose na pojedino područje javnog poziva;
* visina sredstava određena za svako područje natječaja, najniži i najviši iznos koji se može dodijeliti za svako područje javnog poziva, visina sredstava za svako prioritetno područje i okvirni broj prijava za svako područje javnog poziva;
* tko može podnijeti prijavu na javni poziv,
* tko  ne može podnijeti prijavu  na javni poziv;
* detaljni uvjeti za ostvarivanje prava na potporu za program/projekt;
* dokumentacija koja se obavezno mora priložiti prijavi;
* odredbe o prihvatljivim aktivnostima i troškovima;
* posebne obveze za prijavitelje te ostale odredbe;
1. **Rok  za podnošenje prijave na javni poziv**

Rok za podnošenje prijave programa/projekata je 30 dana od dana objave na mrežnim stranicama Općine Lipovljani [www.lipovljani.hr](http://www.lipovljani.hr) početak 21. siječnja 2020. godine, a završava 21. veljače 2020. godine

1. **Način dostave prijave na javni poziv i adresa za dostavu prijave**

Prijave programa i projekata dostavljaju se isključivo na propisanim obrascima, koji su zajedno s Uputama za prijavitelje, dostupni na mrežnim stranicama Općine Lipovljani, [www.lipovljani.hr](http://www.lipovljani.hr)

Prijave na javni poziv dostavljaju se u zatvorenoj omotnici, a na omotnici treba obavezno naznačiti:

1. Naziv i adresu prijavitelja i
2. Naznaku  - **„PRIJAVA  NA JAVNI POZIV - PROGRAMI I PROJEKTI UDRUGA ZA ZADOVOLJAVANJE JAVNIH POTREBA  NA PODRUČJU OPĆINE LIPOVLJANI U  2020. GODINU – NE OTVARATI!“ na sljedeću adresu: Općina Lipovljani, Trg hrvatskih branitelja 3, 44322 Lipovljani**
3. **Ispod teksta iz prethodne točke treba navesti područje javnog poziva za koje prijavitelj podnosi prijavu (npr. Kultura, Sport i dr.) i prioritet financiranja**

**Prijave se mogu dostaviti poštom ili osobno u pisarnicu Općine Lipovljani**

1. Razmatrat će se samo projekti koji su pravodobno prijavljeni, te koji u cijelosti zadovoljavaju propisane uvjete Javnog poziva.
2. Dodatne informacije i upute za podnošenje prijava po ovom javnom pozivu mogu se dobiti na telefon 044 635 602.

KLASA:610-01/20-01/01

URBROJ: 2176/04-02-20-01

Lipovljani, 21. veljače 2020. godine

**OPĆINSKI NAČELNIK**

**Nikola Horvat**